SAL-sakeredder moet parlement betrek | Maroela Media
Die parlement moet ten nouste betrek word by die Suid-Afrikaanse Lugdiens (SAL) se pas aangestelde ondernemingsreddingspraktisyn, Les Matuson, se planne om die sukkelende redery op die wenpad te kry.
Die DA-LP Alf Lees sê Matuson het aangedui dat hy binne die volgende tien dae met alle betrokkenes gaan vergader. Lees meen dit is noodsaaklik dat die parlement se staande komitee oor openbare rekeninge (Skoor) deel vorm van gesprekke.
Die DA sê hy het aan Mkhuleko Hlengwa, Skoor-voorsitter, geskryf en gevra dat hy by Matuson daarop aandring dat Skoor ingesluit word.
"Die konsultasieproses met alle SAL-belanghebbendes gaan deurslaggewend wees as Matuson enigsins 'n kans kan hê om die bankrot SAL te red," het Lees gesê.
"Die SAL behoort aan alle Suid-Afrikaners – die afgelope 25 jaar is belastingbetalers deur opeenvolgende ANC-regerings vir nagenoeg R57 miljard afgepers."
Lees het gesê die SAL se raad het die afgelope twee jaar geweier om sy jaarverslag vry te stel en aan die parlement voor te lê, soos vereis ingevolge wetgewing. Dit maak dit bykans onmoontlik vir die parlement om sy oorsigrol doeltreffend uit te oefen oor die SAL wat nie net bankrot is nie, maar ook 'n reuselas op belastingbetalers is.
Tekenend van die minagting waarmee die SAL-raad oënskynlik die parlement bejeën, het die SAL-raad die uitnodiging om 'n Skoor-vergadering op 27 November by te woon van die hand gewys.
Skoor sou op 5 Desember na die SAL se hoofkantoor in Jet Park reis, waar daar dan met die raad vergader sou word in 'n laaste poging om sy oorsigrol uit te oefen.
Die vergadering is uitgestel nadat pres. Cyril Ramaphosa aangekondig het dat die redery nou in ondernemingsredding geplaas word.
Les Matuson SAL
Ek glo dan is dit uiters noodsaaklik dat alle politieke partye wat in die parlement verteenwoordig word betrek word, proporsioneel na gelang die aantal setels seggenskap het oor die prosesse. Dan moet daar kwartaliks deur Matuson aan hulle terugvoer gegee word sodat hulle kan evalueer en aanpassings in die sakereddingplan kan maak soos benodig.
Die sakeredder moet slegs na die finansiële oorlewing van SAL kyk. Geen ANC, vakbonde of BEE moet enigsins deel van die proses wees nie. Hulle sal net alles opfoeter.
Sakeredding…dit woord van die oomblik. Eintlik net 'n sinoniem vir BANKROT (met die opsie vir direkteure om te skep en sakke vol te prop en land-uit te gaan).
Nou hoekom moet oarlement en party betrrk word by die proses. Vir jare het hulle ander pad gekyk hoe die redery geplunder word en niks daaraan gedoen nie . Wil hulle nou weer die kaders beskerm .Los die praktisyn sodat hy sy werk vinnig en gou kan afhandek sodat Ethiopie air kan oorneem
Dis politieke inmenging wat die SAL het waar dit vandag is. Parlement kan slegs kennis neem en geskool word hoe om 'n besigheid te bedryf. GEEN besluite. Julle het bykans 25 jaar gehad. Dis nou verby.